Na območju Bleda, Bohinja, Jelovice, delu Julijskih Alp in Karavank bo 17.

in 18. junija 2016 potekalo tradicionalno tekmovanje Pohod razuma, volje in moči – »Brajnikov memorial 2016«.

Organizira ga Športno društvo Bled 92 v sodelovanju s Policijsko upravo Kranj, Generalno policijsko upravo, Slovensko vojsko in Upravo za zaščito in reševanje RS. Tekmovanje, ki bo tudi tokrat fizično zelo zahtevno in naporno, sodi v Načrt športnih tekmovanj delavcev policije v letu 2016.

Ekipo sestavljajo štirje tekmovalci (tekmovalec - vodja ekipe, 2 tekmovalca in voznik - rezerva). Člani ekip so lahko le aktivni delavci Policije, pravosodni policisti, pripadniki Slovenske vojske, člani URSZR (aktivni zaposleni), poklicni gasilci (JZ GRS Kranj) in gorski reševalci iz GRS Kranj. Osebe iz rezervnih sestavov in drugi ne morejo tekmovati za prej naštete ekipe.

Tekmovanja se lahko udeležijo ekipe:

- iz vsake PP na PU Kranj ena ekipa;

- iz vsake PU v RS ena ekipa (tudi PU Kranj);

- ekipo lahko sestavijo tudi UUP GPU, SENDM UUP, UKP GPU, SE UPS, CVZ

 UPS, PA, Združenje Sever, IPA in PP Kamnik;

- Slovenska vojska;

- Uprava za zaščito in reševanje;

- policijske ekipe iz tujine;

- poklicna gasilci JZ GRS Kranj in

- gorski reševalci GRS Kranj;

- ekipa Ministrstva za pravosodje;

- ženske ekipe (ekipo lahko sestavljajo tudi tekmovalke iz različnih

PU);

Dodatno velja, da se za mešano ekipo šteje, ko je ekipa sestavljena dveh tekmovalcev ženskega spola in dveh tekmovalcev moškega spola (2/2 ). Če ima ekipa člana nasprotnega spola se ekipa uvrsti v kategorijo, katerih tekmovalcev spol prevlada (3/1).

 Tekmovanje bo potekalo v naslednjih disciplinah:

- veslanje,

- plavanje,

- tek in gorski pohod,

- streljanje,

- orientacije;

- kolesarjenje,

- vzdržljivostne preizkušnje,

- znanje prve pomoči in splošne razgledanosti,

- obvladovanje drugih veščin in spretnosti.

Tekmovanja naj se udeležijo tekmovalci, ki so psihično in fizično dobro pripravljeni ter že imajo izkušnje iz podobnih tekmovanj.

Prijave ekip posredujte do 29. 4. 2016 vodji tekmovanja Mateju Brajnik, izključno na e-naslov matej.brajnik@policija.si. Kasnejših prijav organizator ne bo upošteval. Ekipe naj ob prijavi obvezno posredujejo tudi telefonsko številko vodje ekipe.

OPOZORILO:

Vsaka ekipa ob prijavi plača kavcijo 100,00 EUR, ki jo najkasneje do 15. 5.

2016 položijo pri vodji tekmovanja Mateju Brajniku na SUP PU Kranj. OK Brajnikov memorial se je za takšen ukrep odločil že 2015.

Kavcija bo ekipi vrnjena, ki bo zaključila tekmovanje, najkasneje na zaključku tekmovanja dne 18. 6. 2016. Organizator bo zadržal le kavcijo tiste ekipe, ki se bo prijavila, tekmovanja pa se ne bo udeležila.

Število vseh prijavljenih ekip je omejena. V primeru prijave večjega števila ekip (več kot 30), bo organizator upošteval prvih 30 pravočasno prijavljenih ekip, ki bodo najkasneje do 15. 5. 2016 položile kavcijo pri vodji tekmovanja.

Vse ostale podrobnosti, glede tekmovanja, bodo pravočasno prijavljene ekipe pisno prejele do 30. 5. 2016.

Športni pozdrav!

 Predsednik Predsednik

ORGANIZACIJSKEGA KOMITEJA ŠD BLED 92

 Vojko Mulec Dušan Žnidaršič